CELEX: 32010R0573
Language: lv
Date: 2010-06-30 00:00:00
Title: Komisijas Regula (ES) Nr. 573/2010 ( 2010. gada 30. jūnijs ), ar ko groza Regulu (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā  (Dokuments attiecas uz EEZ )

1.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 166/1
            
         KOMISIJAS REGULA (ES) Nr. 573/2010
   (2010. gada 30. jūnijs),
   ar ko groza Regulu (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā, ar ko atceļ Regulu (EK) Nr. 2320/2002 (1), un jo īpaši tās 4. panta 3. punktu,
   tā kā:
   
               (1)
            
            
               Saskaņā ar 4. panta 3. punktu Regulā (EK) Nr. 300/2008 Komisijai jāpieņem sīki izstrādāti pasākumi šīs regulas 4. panta 1. punktā minēto kopīgo pamatstandartu un tādu 4. panta 2. punktā minēto vispārējo pasākumu īstenošanai, kas papildina kopīgos pamatstandartus.
            
         
               (2)
            
            
               Ja šajos pasākumos ietilpst neizpaužami drošības pasākumi, tie būtu jāuzskata par klasificētu ES informāciju Komisijas 2001. gada 29. novembra Lēmuma 2001/844/EK, EOTK, Euratom izpratnē, ar ko groza tās iekšējo reglamentu (2), kā paredzēts 18. panta a) punktā Regulā Nr. 300/2008, un tāpēc nebūtu publicējami. Šie pasākumi būtu jāpieņem atsevišķi ar dalībvalstīm adresētu lēmumu.
            
         
               (3)
            
            
               Regulu (EK) Nr. 300/2008 kopumā piemēro no dienas, kas noteikta īstenošanas noteikumos, kuri pieņemti saskaņā ar šīs regulas 4. panta 2. un 3. punktā minētājām procedūrām, bet vēlākais no 2010. gada 29. aprīļa. Šī regula būtu jāpiemēro no 2010. gada 29. aprīļa tādēļ, lai saskaņotu Regulas (EK) Nr. 300/2008 un tās īstenošanas tiesību aktu piemērošanu.
            
         
               (4)
            
            
               Tādēļ būtu jāatceļ Komisijas 2003. gada 4. jūlija Regula (EK) Nr. 1217/2003, ar ko nosaka kopējas specifikācijas valstu civilās aviācijas drošības kvalitātes kontroles programmām (3), 2003. gada 22. augusta Regula (EK) Nr. 1486/2003, ar ko nosaka procedūras Komisijas inspekciju veikšanai civilās aviācijas drošības jomā (4), 2004. gada 21. jūnija Regula (EK) Nr. 1138/2004 par kopēju definīciju ierobežotas iekļuves drošības zonu kritiskajām daļām lidostās (5) un 2008. gada 8. augusta Regula (EK) Nr. 820/2008, ar ko nosaka pasākumus kopīgu pamatstandartu īstenošanai aviācijas drošības jomā (6) – regulas, ar kurām tika īstenota Eiropas Parlamenta un Padomes 2002. gada 16. decembra Regula (EK) Nr. 2320/2002 par kopīgiem noteikumiem civilās aviācijas drošības jomā (7).
            
         
               (5)
            
            
               Tomēr, neraugoties uz vispārējo noteikumu, kuram atbilstoši Komisija publicē pasākumus, kuriem ir tieša ietekme uz pasažieriem, Regulas (EK) Nr. 300/2008 18. pantā ir teikts, ka atsevišķus pasākumus, kuros ietverta neizpaužama aviācijas drošības informācija, var klasificēt saskaņā ar Lēmumu 2001/844/EK, EOTK, Euratom un nepublicēt. Šie pasākumi būtu jāpieņem atsevišķi ar dalībvalstīm adresētu lēmumu. Daļa šā lēmuma, kurā ietilpst neizpaužama drošības informācija un procedūras, nebūtu jāpublicē, un tam būtu jābūt pieejamam tikai tiem ekspluatantiem un subjektiem, kas šajā sakarā ir likumiskas intereses. Šādi pasākumi cita starpā ir konkrētas sīki izstrādātas procedūras un atbrīvojumi no šādām procedūrām attiecībā uz gaisa kuģu, transportlīdzekļu, personu, bagāžas, pasta un kravas kontroli, gan ieejot, gan uzturoties ierobežotas iekļuves drošības zonās, kā arī pārbaudes iekārtu tehniskās specifikācijas.
            
         
               (6)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 300/2008 19. panta 1. punktu izveidotā Civilās aviācijas drošības komiteja,
            
         IR PIEŅĒMUSI ŠO REGULU.
   1. pants
   Ar šo regulu nosaka sīki izstrādātus īstenošanas pasākumus kopīgajiem pamatstandartiem civilās aviācijas aizsardzībai pret nelikumīgas iejaukšanās darbībām, kas apdraud civilās aviācijas drošību, un vispārējiem pasākumiem, kuri papildina kopīgos pamatstandartus.
   2. pants
   Īstenošanas noteikumi
   1.   Regulas 1. pantā minētie pasākumi ir izklāstīti pielikumā.
   2.   Saskaņā ar 10. panta 1. punktu Regulā (EK) Nr. 300/2008 šo regulu pienācīgi ņem vērā valsts civilās aviācijas drošības programmās.
   3. pants
   Stāšanās spēkā
   Šī regula stājas spēkā un ir piemērojama no divdesmitās dienas pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 30. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 97, 9.4.2008., 72. lpp.
   
      (2)  OV L 317, 3.12.2001., 1. lpp.
   
      (3)  OV L 169, 8.7.2003., 44. lpp.
   
      (4)  OV L 213, 23.8.2003., 3. lpp.
   
      (5)  OV L 221, 22.6.2004., 6. lpp.
   
      (6)  OV L 221, 19.8.2008., 8. lpp.
   
      (7)  OV L 355, 30.12.2002., 1. lpp.
   
      PIELIKUMS
      Regulas (EK) Nr. 185/2010 (1) pielikumu groza šādi.
      
                  A.
               
               
                  4. nodaļā 4.1.1.2. punktam pievieno šādu c) apakšpunktu:
                  
                              “c)
                           
                           
                              sprāgstvielu meklēšanas suņus apvienojumā ar a) apakšpunktā paredzēto paņēmienu.”
                           
                        
            
                  B.
               
               
                  4. nodaļā pievieno šādu 4.1.1.9. punktu:
                  
                              “4.1.1.9.
                           
                           
                              Sprāgstvielu meklēšanas suņus var izmantot vienīgi kā pārbaudes papildu līdzekļus.”
                           
                        
            
                  C.
               
               
                  4. nodaļā 4.1.2.3. punktam pievieno šādu d) apakšpunktu:
                  
                              “d)
                           
                           
                              sprāgstvielu meklēšanas suņus apvienojumā ar a) apakšpunktā paredzēto paņēmienu.”
                           
                        
            
                  D.
               
               
                  5. nodaļā 5.1.1. punktam pievieno šādu e) apakšpunktu:
                  
                              “e)
                           
                           
                              sprāgstvielu meklēšanas suņi.”
                           
                        
            
                  E.
               
               
                  12. nodaļā pievieno šādu 9. punktu:
                  “12.9.   SPRĀGSTVIELU MEKLĒŠANAS SUŅI
                  12.9.1.   Vispārīgi principi
                  
                  
                              2.9.1.1.
                           
                           
                              Sprāgstvielu meklēšanas suns (“explosive detection dog” – EDD) spēj atklāt un norādīt uz sprādzienbīstamu materiālu noteiktu vai lielāku atsevišķu daudzumu.
                           
                        
                              2.9.1.2.
                           
                           
                              Atklāšana nav atkarīga no sprāgstvielu formas, novietojuma vai novietojuma virziena.
                           
                        
                              2.9.1.3.
                           
                           
                              Atklādams atsevišķa Komisijas lēmuma 12.D papildinājumā uzskaitītos sprādzienbīstamos materiālus, EDD to klātbūtni apzīmē pasīvi.
                           
                        
                              2.9.1.4.
                           
                           
                              
                                 EDD un kinologu var izmantot pārbaudēs, ja tie abi ir apstiprināti – gan katrs atsevišķi, gan komandā.
                           
                        
                              2.9.1.5.
                           
                           
                              
                                 EDD un kinologam jāsaņem gan sākotnējā, gan atkārtotā apmācība, lai nodrošinātu, ka tiek apgūtas un uzturētas vajadzīgās kompetences un – attiecīgā gadījumā – apgūtas jaunas kompetences.
                           
                        
                              2.9.1.6.
                           
                           
                              Lai saņemtu apstiprinājumu, EDD komandai – sunim un kinologam(-iem) – ir sekmīgi jāpabeidz apmācību programma.
                           
                        
                              2.9.1.7.
                           
                           
                              
                                 EDD komandu apstiprina attiecīgā iestāde vai to apstiprina attiecīgās iestādes vārdā saskaņā ar 12.E un 12.F pielikumu atsevišķā Komisijas lēmumā.
                           
                        
                              2.9.1.8.
                           
                           
                              Pēc attiecīgās iestādes apstiprinājuma saņemšanas EDD komandu var izmantot drošības pārbaudēm ar sprāgstvielu smaržas brīvās meklēšanas metodi (“free running”) vai sprāgstvielu smaržas izsekošanu “no attāluma” (“remote tracing”).
                           
                        12.9.2.   
                        EDD standarti
                  
                  
                              12.9.2.1.
                           
                           
                              
                                 EDD darba spēju prasības ir noteiktas atsevišķa Komisijas lēmuma 12.D papildinājumā.
                           
                        
                              12.9.2.2.
                           
                           
                              
                                 EDD komandai, ko izmanto, lai pārbaudītu personas, rokas bagāžu, to personu līdzi paņemtos priekšmetus, kuras nav pasažieri, transportlīdzekļus, gaisa kuģi, lidojumā patērējamos krājumus un lidostā patērējamos krājumus, kā arī ierobežotas iekļuves drošības zonas lidostā, jāatbilst atklāšanas 1. standartam.
                           
                        
                              12.9.2.3.
                           
                           
                              
                                 EDD komandai, ko izmanto, lai pārbaudītu reģistrēto bagāžu, gaisa pārvadātāja pastu, gaisa pārvadātāja materiālus, kravu un pastu, jāatbilst atklāšanas 2. standartam.
                           
                        
                              12.9.2.4.
                           
                           
                              
                                 EDD komandu, kas apstiprināta sprādzienbīstamu materiālu meklēšanai, izsekojot sprāgstvielu smaržas “no attāluma”, proti, ņemot paraugus un tos pārbaudot, var izmantot vienīgi kravas pārbaudēs, bet nevienā citā no 2. standartā iekļautajām jomām.
                           
                        
                              12.9.2.5.
                           
                           
                              
                                 EDD komandu, ko izmanto sprādzienbīstamu materiālu meklēšanai, jāapgādā ar nepieciešamajiem līdzekļiem EDD unikālai identifikācijai.
                           
                        
                              12.9.2.6.
                           
                           
                              Sprāgstvielu atklāšanas pienākumu izpildē EDD vienmēr atrodas kinologa pavadībā, kurš atbilstīgi apstiprināts darbam ar EDD.
                           
                        
                              12.9.2.7.
                           
                           
                              
                                 EDD, kas apstiprināts brīvās meklēšanas metodei, pavada tikai viens kinologs. Vienu kinologu var apstiprināt darbam ar ne vairāk kā diviem EDD.
                           
                        
                              12.9.2.8.
                           
                           
                              
                                 EDD, kas apstiprināts sprāgstvielu smaržas izsekošanai “no attāluma”, proti, ņemot paraugus un tos pārbaudot, var vadīt ne vairāk kā divi kinologi.
                           
                        12.9.3.   Prasības attiecībā uz apmācību
                  
                  
                     Vispārējie pienākumi attiecībā uz apmācību
                  
                  
                              12.9.3.1.
                           
                           
                              
                                 EDD komandas apmācībā ietilpst teorētiskās, praktiskās mācības un apmācība darba vidē.
                           
                        
                              12.9.3.2.
                           
                           
                              Apmācības programmas saturu nosaka vai apstiprina pilnvarotā iestāde.
                           
                        
                              12.9.3.3.
                           
                           
                              Mācības vada attiecīgā iestāde vai tās noris attiecīgās iestādes vārdā, izmantojot instruktorus, kas kvalificēti saskaņā ar Regulas (ES) Nr. 185/2010 pielikuma 11.5. punktu.
                           
                        
                              12.9.3.4.
                           
                           
                              Suņus, ko apmāca sprāgstvielu atklāšanai, izmanto tikai šim nolūkam.
                           
                        
                              12.9.3.5.
                           
                           
                              Apmācības laikā jāizmanto mācību inventārs, kas ir reprezentatīvs attiecīgajiem sprādzienbīstamajiem materiāliem.
                           
                        
                              12.9.3.6.
                           
                           
                              Lai izvairītos no saindēšanās, ir jāapmāca visas personas, kas rīkojas ar mācību inventāru.
                           
                        
                     EDD komandu sākotnējā apmācība
                  
                  
                              12.9.3.7.
                           
                           
                              
                                 EDD komandai jāsaņem sākotnējā apmācība, kuras pamatā ir atsevišķa Komisijas lēmuma 12.9.3. punktā noteiktie kritēriji.
                           
                        
                              12.9.3.8.
                           
                           
                              
                                 EDD komandas sākotnējā apmācībā ietilpst praktiskas mācības paredzētajā darba vidē.
                           
                        
                     EDD komandu atkārtotā apmācība
                  
                  
                              12.9.3.9.
                           
                           
                              Uz EDD un kinologu – gan atsevišķi, gan komandā – attiecas atkārtotās apmācības prasības.
                           
                        
                              12.9.3.10.
                           
                           
                              Atkārtoto apmācību nolūks ir divējāds, proti, uzturēt esošās iemaņas tādā līmenī, kāds prasīts pamata apmācības ietvaros, un uzturēt iemaņas, kas iegūtas atbilstīgi norisēm drošības jomā.
                           
                        
                              12.9.3.11.
                           
                           
                              
                                 EDD komandas atkārtotajai apmācībai jānotiek vismaz ik pēc 6 nedēļām. Atkārtoto apmācību ilgums katrā 6 nedēļu laikposmā ir vismaz 4 stundas.
                           
                        
                              12.9.3.12.
                           
                           
                              11. punktu nepiemēro gadījumā, ja EDD vismaz reizi nedēļā tiek apmācīts atpazīt visus materiālus, kas uzskaitīti atsevišķa Komisijas lēmuma 12.D papildinājumā.
                           
                        
                     EDD komandu apmācību dokumentācija
                  
                  
                              12.9.3.13.
                           
                           
                              
                                 EDD un kinologa sākotnējās apmācības un atkārtoto apmācību dokumentācijas glabāšanas termiņš ir viss darba līguma laiks, un tai pēc pieprasījuma jābūt pieejamai attiecīgajai iestādei.
                           
                        
                     EDD komandu operatīvā apmācība
                  
                  
                              12.9.3.14.
                           
                           
                              Pārbaudēm izmantojot suņus, tie jāapmāca reālos (operatīvos) darba apstākļos, lai nodrošinātu atbilstību darba spēju prasībām, kas izklāstītas atsevišķa Komisijas lēmuma 12.D papildinājumā.
                           
                        
                              12.9.3.15.
                           
                           
                              Operatīvā apmācība notiek pastāvīgi ik pa laikam visu EDD izmantošanas laiku, un tās laikā, izmantojot attiecīgu apmācību inventāru, tiek izvērtēta EDD darba spējas attiecībā uz atklāšanu.
                           
                        12.9.4.   Apstiprināšanas procedūras
                  
                  
                              12.9.4.1.
                           
                           
                              Apstiprinājuma procedūras nolūks ir garantēt šādu turpmāko iemaņu izvērtējumu:
                              
                                          a)
                                       
                                       
                                          
                                             EDD spēja atbilst darba spēju prasībām attiecībā uz atklāšanu, kuras noteiktas atsevišķa Komisijas lēmuma 12.D papildinājumā;
                                       
                                    
                                          b)
                                       
                                       
                                          
                                             EDD spēja pasīvi apzīmēt sprādzienbīstamu materiālu klātbūtni;
                                       
                                    
                                          c)
                                       
                                       
                                          
                                             EDD un kinologa(-u) spēja efektīvi darboties komandā; un
                                       
                                    
                                          d)
                                       
                                       
                                          kinologa spēja pareizi vadīt EDD, interpretēt tā reakcijas uz sprādzienbīstamu materiālu klātbūtni un uz tām atbilstīgi reaģēt.
                                       
                                    
                        
                              12.9.4.2.
                           
                           
                              Apstiprinājuma procedūras laikā tiek modelētas visas darba vides, kurās EDD komanda darbosies.
                           
                        
                              12.9.4.3.
                           
                           
                              
                                 EDD ir sekmīgi jāpabeidz apmācība visās darba vidēs, uz kurām attiecas apstiprinājums.
                           
                        
                              12.9.4.4.
                           
                           
                              Apstiprinājuma procedūras veic saskaņā ar atsevišķa Komisijas lēmuma 12.E un 12.F papildinājumu.
                           
                        
                              12.9.4.5.
                           
                           
                              Apstiprinājuma perioda termiņš nedrīkst pārsniegt 12 mēnešu laikposmu.
                           
                        12.9.5.   Kvalitātes kontrole
                  
                  
                              12.9.5.1.
                           
                           
                              
                                 EDD komandai piemēro kvalitātes kontroles pasākumus, kas izklāstīti atsevišķa Komisijas lēmuma 12.G papildinājumā.
                           
                        12.9.6.   Pārbaudes metodes
                  
                  Sīkākas, precīzas prasības ir ietvertas atsevišķā Komisijas lēmumā.”
               
            
         (1)  OV L 55, 5.3.2010., 1. lpp.